भोजपुरी फिल्मो के मेगा स्टार और देश की लगभग हर भाषा की फ़िल्म में अपने अभिनय का लोहा मनवा चुके अभिनेता रवि किशन को बेस्ट एक्टर के अवार्ड से नवाजा गया है । झारखंड की राजधानी रांची में आयोजित अंतरराष्ट्रीय फ़िल्म फेस्टिवल में उन्हें यह अवार्ड उनकी फिल्म काशी अमरनाथ के लिए मिला । उल्लेखनीय है कि भोजपुरी की सर्वाधिक फिल्मो में अभिनय कर चुके रवि किशन को कई अवार्ड शो में एक दर्जन से भी अधिक बेस्ट एक्टर के अवार्ड से नवाजा गया है इसके अलावा उन्हें सैकड़ो अवार्ड और सम्मान मिले हैं ।